“Temir odam 3” Shimoliy Amerika kinoprokatida hamon yetakchi

10-12 may kungi natijalarga ko‘ra, Shimoliy Amerika kinoprokatida “Temir odam 3” yetakchilik qilmoqda. BoxOfficeMojo tarqatgan ma’lumotga ko‘ra, o‘tgan dam olish kunlarida Toni Starkning filmi 72,5 million dollar to‘pladi.

Kichik Robert Dauni bosh rolni o‘ynagan bu sarguzasht filmning ikki hafta natijasiga ko‘ra to‘plagan puli 284,9 million dollarni tashkil qilmoqda.
Ikkinchi o‘rinni “Buyuk Getsbi” (“The Great Gatsby”) filmi egalladi. Frensis Skottning ushbu kartinasida Leonardo di Kaprio bosh rolni o‘ynagan. Dam olish kunlarida ushbu film 51,1 million dollar keltirgan.

Uchinchi o‘rinda “Qon va ter to‘kish: Anaboliklar” kriminal komediyasi qayd etildi. Bu kartina 5 million ishladi. O‘tgan uch hafta natijasiga ko‘ra 41,6 million kassaga tushgan.

To‘rtinchi o‘rinda yana bir yangi film — komedik janrdagi “Biz nega yana oila quryapmiz?” (“Why Did I Get Married Too?”). Tayler Perri va Janet Jekson suratga tushgan bu kinokartina 4,9 million to‘plashga muvaffaq bo‘ldi.

Beshinchi o‘rinda beysbol haqidagi “42” filmi qayd etilgan. Bu filmda Xarrison Ford bosh rolni ijro etgan. Ushbu kartina 4,7 million dollarga ega bo‘lgan. O‘tgan besh haftada esa 84,7 milion ishlagan.